Rygestop-kurser blev blæst i gang i fjor i hele Nordjylland i forventning om, at rygestoploven ville skabe et behov. Men søgningen til kurserne er langt fra så gode som ventet.

Ingen succes Rygestopkurser er langt fra blevet den store succes, som politikere og sundhedsapostle havde håbet, oplyser P4 Nordjylland. 200 i Aalborg I eksempelvis Aalborg har knap 200 været igennem et rygestopkursus - kommunen havde ventet fem gange så mange. - Vi vil meget gerne have flere igennem, men kan ikke tvinge folk til at stoppe med at ryge, siger Ann Hyldgaard, der er projektkoordinator på Sundhedscenter Hasserishave. Godt initiativ Hun roser politikerne for et ambitiøst initiativ, men erkender at 900 kursister om året er svært at nå. Også få i Himmerland Erfaringer fra Aalborg deles af Aase Overgaard Jensen, der leder tobaksforebyggelsen i de tre kommuner i Himmerland. Kurser i virksomheder Hun har haft 150 på kursus i fjor, og satser nu især på rygestopkurser på virksomheder, og håber samlet at nå 400 kursister i alt på to år. 200 kr. for et kursus Et rygestopkursus koster 200 kroner - og typisk kan to ud af tre kursister kalde sig røgfri efter kurset.